b"\n_START_ARTICLE_\nSant Miquel de Mata\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici religi\xc3\xb3s, una petita ermita d'una sola nau coberta per una volta ogival de tres trams, dos d'ells de planta quadrada, i absis poligonal. Les voltes tenen les nervadures de pedra. Nom\xc3\xa9s hi ha esculturades les claus i les carteles d'arrencament de les voltes. Exteriorment est\xc3\xa0 coberta per una teulada de dos vessants. L'entrada principal \xc3\xa9s al mur lateral dret, que presenta una gran porta dovellada, una espitllera i tres contraforts. Al costat de l'Evangeli hi ha la capella de la Mare de D\xc3\xa9u, possiblement de finals del segle XVII o principis del XVIII. De la mateixa \xc3\xa8poca \xc3\xa9s tamb\xc3\xa9 la sagristia adossada al mateix costat, amb una porteta que comunica amb el presbiteri._NEWLINE_El retaule principal \xc3\xa9s d'estil renaixentista._NEWLINE_A l'exterior, a l'entorn de l'absis i al davant est\xc3\xa0 situat el cementiri dl ve\xc3\xafnat, i adossat a l'altre mur del temple hi ha la casa de l'ermit\xc3\xa0, masoveria coneguda com a Cal Monjo."